Tërheqja e trupave amerikane nga Iraku deri në fund të vitit
Me mbarimin e misionit, ushtarë amerikanë dhe irakianët reflektojnë mbi dhimbjen e luftës
Nga fundi i këtij viti, flamuri amerikan do të ulet në të këtë bazë të Irakut jugor. Kjo do të shënojë fundin e pranisë ushtarake amerikane atje prej thuajse 9 vjetësh. Majori Butler Kendrick Jr. i Brigadës së 20-të ishte një nga të parët ushtarakë që shkuan në Irak në fillim të ndërhyrjes në vitin 2003. Ai ka shërbyer atje disa herë dhe është kthyer atje përsëri këtë vit, duke u bërë një nga ushtarakët amerikanë që do të largohen prej andej të fundit. Ai parasheh një jetë të re kur të kthehet kur të kthehet në atdhe. Por majorido të sjellë me vete kujtime të vështira. Humbja e komandantit të kompanisë, majorit James Ahearn 4 vjet më parë, i cili u vra nga një shpërthim bombe në verën e vitit 2007, është diçka që ai nuk do ta harrojë kurrë. Në Irak janë vrarë më tepër se 4 mijë e 400 amerikanë. Shumë të tjerë janë plagosur. Shtetet e Bashkuara thonë se lufta e Irakut kishte si synim zëvendësimin e një diktature me demokracinë. Gjenerali Jeffrey Buchanan thotë se atje ka përparim, por e ardhmja varet nga vetë irakianët. Disa irakianë nuk janë të sigurtë në se ndërhyrja amerikane që la dhjetra mijëra irakianë të vdekur ja vlente. Heba Hishamit i ka vdekur motra 22 vjeçe në një spital të Bagdadit. Mjekët nuk e shpëtuan dot, ngaqë nuk kishin mjetet e nevojshme. Tetë vjet e gjysëm luftë kanë lënë plagë të thella tek amerikanët që shkuan në Irak, ashtu sikurse edhe tek irakianët, të cilët e përjetuan luftën.